Te gândești să dai o fugă până la mare? Uite cum arată acum litoralul românesc.
Litoralul românesc este în amorţire şi abia începe să renască după starea de urgenţă. Cea mai accesibilă distracţie este plimbarea pe faleză sau nisipul de pe plajă pentru a simţi briza mării. Restaurantele şi terasele din golf sunt în pregătiri să deschidă din 1 iunie.
Dacă planul este să ajungi în următoarele zile pe litoral, nu te aştepta să găseşti multă distracţie. Mai degrabă, te vei putea plimba liniştit pe faleză."E prima dată anul acesta când ajung aici aşa că cu atât mai mult savurăm cafeluţa. Îmi este dor de libertate, nu mai merge aşa. Şi în golf, acolo unde sunt terasele şi restaurantele cu vedere spre iahturi, am găsit constănţeni veniţi la promenadă", spune un turist.Copiii se joacă deja pe faleză.Reporter: Eşti pregătită să vină noi turişti aici oaspeţi la Constanţa?Copil: Da!Reporter: Îi aştepţi cum?Copil: Îmi place şi mie să mă bag în apă.Reporter: Şi-i inviţi pe toţi, da?Copil: Da!În portul Constanţa terasele sunt închise încă, însă peste tot sunt mese şi scaune gata să te întâmpine din 1 iunie. Tot ce am găsit însă acum sunt ceai, cafea, o limonadă sau pizza la pachet.Reporter: Cu ce ne serviţi acum la Constanţa?Barista: Vă putem da doar prin takeaway, doar să luaţi la pachet, dumneavoastră spuneţi în faţa mesei şi noi vă putem da cafea, apă, suc doar la pachet.Reporter: Şi aveţi mulţi clienţi?Barista: În weekend sunt câţiva.Terasele din golful Constanţa se vor deschide pe 1 iunie.